CELEX: 62008TN0037
Language: el
Date: 2008-01-23 00:00:00
Title: Υπόθεση T-37/08: Προσφυγή/αγωγή της 23ης Ιανουαρίου 2008 — Walton κατά Επιτροπής

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/33
            
         Προσφυγή/αγωγή της 23ης Ιανουαρίου 2008 — Walton κατά Επιτροπής
   (Υπόθεση T-37/08)
   (2008/C 92/68)
   Γλώσσα διαδικασίας: η αγγλική
   Διάδικοι
   
      Προσφεύγων/ενάγων: Robert Walton (Οξφόρδη, Ηνωμένο Βασίλειο) (εκπρόσωπος: D. Beard, Barrister)
   
      Καθής/εναγόμενη: Επιτροπή των Ευρωπαϊκών Κοινοτήτων
   Αιτήματα του προσφεύγοντος/ενάγοντος
   Ο προσφεύγων/ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να κρίνει παράνομη την απόφαση της Επιτροπής περί συμψηφισμού του ποσού των 36 551,58 ευρώ με τα ποσά που οφείλονταν στον Walton δυνάμει της αποφάσεως του Πρωτοδικείου Τ-144/02, ή
            
         
               —
            
            
               να κρίνει εν μέρει παράνομη την απόφαση της Επιτροπής περί συμψηφισμού του ποσού των 36 551,58 ευρώ με τα ποσά που οφείλονταν στον Walton δυνάμει της αποφάσεως του Πρωτοδικείου Τ-144/02, ή
            
         
               —
            
            
               να αποφανθεί ότι το ποσό των 36 551,58 ευρώ που συμψηφίστηκε από την Επιτροπή με τα ποσά που οφείλονταν στον Walton δυνάμει της αποφάσεως του Πρωτοδικείου Τ-144/02 πρέπει να υπολογισθεί εκ νέου χωρίς να περιληφθεί σ' αυτό η αξίωση της Επιτροπής για καταβολή τόκων και/ή
            
         
               —
            
            
               να ακυρώσει (α) την είσπραξη βεβαιωθείσας απαίτησης ύψους 13 104,14 ευρώ πλέον τόκων και/ή (β) την είσπραξη βεβαιωθείσας απαίτησης ύψους 13 815,16 ευρώ πλέον τόκων και
            
         
               —
            
            
               να καταδικάσει την Επιτροπή στα δικαστικά έξοδα και
            
         
               —
            
            
               να διατάξει κάθε άλλο δίκαιο και πρόσφορο μέτρο.
            
         Ισχυρισμοί και κύρια επιχειρήματα
   Με την απόφαση της 12ης Ιουλίου 2007, Τ-144/02, Richard J. Eagle κ.λπ. κατά Επιτροπής (Συλλογή 2007, σ. ΙΙ-0000), το Πρωτοδικείο υποχρέωσε την Επιτροπή να καταβάλει στον προσφεύγοντα ορισμένη αποζημίωση.
   Στις 16 Νοεμβρίου 2007, η Επιτροπή κατέβαλε μειωμένη αποζημίωση, έχοντας συμψηφίσει το ποσό των 36 551,58 ευρώ. Ο προσφεύγων προσβάλλει την απόφαση της Επιτροπής περί μειώσεως των προς αυτόν οφειλομένων κατά το ανωτέρω ποσό.
   Προς στήριξη της προσφυγής/αγωγής του, ο προσφεύγων υποστηρίζει ότι, λαμβάνοντας την προσβαλλόμενη απόφαση, η Επιτροπή υπέπεσε σε νομικό σφάλμα, καθόσον η απόφαση αυτή συνιστά παράνομη κατάχρηση της διαδικασίας, αφού η Επιτροπή είχε αποσύρει την αξίωσή της περί συμψηφισμού κατά την ενώπιον του Πρωτοδικείου διαδικασία και, ως εκ τούτου, δεν μπορούσε μονομερώς να εγείρει την αξίωση αυτή μεταγενέστερα.
   Επιπλέον, ο προσφεύγων ισχυρίζεται ότι η προσβαλλόμενη απόφαση αντίκειται προς τη δεσμευτική δικαιολογημένη εμπιστοσύνη του προσφεύγοντος, αφού η Επιτροπή είχε αποδεχτεί τα ποσά του προσφεύγοντος, με αλληλογραφία μεταγενέστερη της αποφάσεως του Πρωτοδικείου.
   Τέλος, ο προσφεύγων υποστηρίζει ότι τα χρεωστικά σημειώματα, επί των οποίων στηρίχθηκε η προσβαλλόμενη απόφαση, δεν παρείχαν την κατάλληλη νομική βάση για την απόφαση αυτή, η οποία βασίστηκε σε θεμελιωδώς εσφαλμένο υπολογισμό των αιτηθέντων τόκων.